
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 48 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 47 
Όργανα και διαδικασία πειθαρχικής δίωξης εκπαιδευτι¬ 
κού προσωπικού πρωτοβάθμιας και δευτεροβάθμι¬ 
ας εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 16, κεφάλαιο Στ', παράγρα¬ 
φος 1 και του άρθρου 62 , παράγραφος 7 του ν. 1566/ 
1985 (ΦΕΚ 167 Α'). 

2. Τις διατάξεις του άρθρου 14 παράγραφος 8 του ν. 
2413/1996 (ΦΕΚ 124 Α'). 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

4. Το γεγονός ότι από τις διατάξεις του παρόντος δεν 
προκαλείται δαπάνη στον κρατικό προϋπολογισμό. 

5. Τις υπ’ αριθ. 152/2003 και 277/2005 γνωμοδοτή¬ 
σεις του Συμβουλίου της Επικράτειας με πρόταση της 
Υπουργού Εθνικής Παιδείας και Θρησκευμάτων και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, αποφασίζουμε: 

Άρθρο 1 

Έκταση εφαρμογής 

Οι διατάξεις του παρόντος εφαρμόζονται: 
α) στους περιφερειακούς διευθυντές πρωτοβάθμιας 
και δευτεροβάθμιας εκπαίδευσης, 
β) στους σχολικούς συμβούλους πρωτοβάθμιας και 
δευτεροβάθμιας εκπαίδευσης, 
γ) στους διευθυντές εκπαίδευσης και τους προϊσταμέ¬ 
νους γραφείων εκπαίδευσης των νομών και νομαρχιών, 
περιλαμβανομένων και των γραφείων φυσικής αγωγής 
και τεχνικής επαγγελματικής εκπαίδευσης, 
δ) στους συντονιστές εκπαίδευσης του εξωτερικού, 
ε) στους προϊσταμένους των τμημάτων επιστημονικής 
παιδαγωγικής καθοδήγησης των περιφερειακών διευ¬ 
θύνσεων εκπαίδευσης, 

στ) στους προϊσταμένους των Κέντρων Διάγνωσης, 
Αξιολόγησης και Υποστήριξης (ΚΔΑΥ), 
ζ) στους διευθυντές και υποδιευθυντές των σχολικών 
μονάδων πρωτοβάθμιας και δευτεροβάθμιας εκπαίδευ¬ 
σης και σχολικών εργαστηριακών κέντρων (Σ.Ε.Κ.) και 
στους υπεύθυνους τομέων Σ.Ε.Κ., 

η) στους προϊσταμένους των τμημάτων εκπαιδευτικών 
θεμάτων των διευθύνσεων εκπαίδευσης, 
θ) στους διευθυντές και υποδιευθυντές των σχολικών 
μονάδων ελληνόγλωσσης εκπαίδευσης του εξωτερι¬ 
κού, 

ι) στους εκπαιδευτικούς της πρωτοβάθμιας και δευτε¬ 
ροβάθμιας εκπαίδευσης, δημόσιας και ιδιωτικής, στους 
οποίους περιλαμβάνονται και οι υπηρετούντες στη δη¬ 
μόσια εκπαίδευση με σχέση εργασίας αορίστου χρόνου, 
καθώς και οι προσωρινοί αναπληρωτές και ωρομίσθιοι 
εκπαιδευτικοί, 

ια) στους εκπαιδευτικούς που υπηρετούν με θητεία 
ή με απόσπαση στις περιφερειακές διευθύνσεις εκπαί¬ 
δευσης, στα περιφερειακά επιμορφωτικά κέντρα (ΠΕΚ), 
στα κέντρα διάγνωσης, αξιολόγησης και υποστήριξης 
(ΚΔΑΥ), στα περιφερειακά κέντρα στήριξης και εκπαι¬ 
δευτικού σχεδιασμού (ΠΕΚΕΣΕΣ) και στα κέντρα περι¬ 
βαλλοντικής εκπαίδευσης (ΚΠΕ), 
ιβ) στους εκπαιδευτικούς που υπηρετούν με θητεία ή 
με απόσπαση στα κέντρα συμβουλευτικής και προσα¬ 
νατολισμού (ΚΕΣΥΠ), στα γραφεία σχολικού επαγγελ¬ 
ματικού προσανατολισμού (ΓΡΑΣΕΠ), στα εργαστηριακά 
κέντρα φυσικών επιστημών (ΕΚΦΕ), στους συμβουλευτι¬ 
κούς σταθμούς νέων (Σ.Σ.Ν.) και στα κέντρα πληροφο¬ 
ρικής και νέων τεχνολογιών (ΠΛΗΝΕΤ), καθώς και στα 
γραφεία των διευθύνσεων εκπαίδευσης των νομών και 
νομαρχιών, 

ιγ) στους υπεύθυνους υγείας και τους υπεύθυνους 
περιβαλλοντικής εκπαίδευσης των διευθύνσεων εκπαί¬ 
δευσης, 

ιδ) στους εκπαιδευτικούς που υπηρετούν με θητεία ή 
με απόσπαση στα γραφεία πρωτοβάθμιας και δευτε¬ 
ροβάθμιας εκπαίδευσης, φυσικής αγωγής και τεχνικής 
επαγγελματικής εκπαίδευσης, 
ιε) στα μέλη του ειδικού εκπαιδευτικού προσωπικού, 
που υπηρετούν στα ΚΔΑΥ, 
ιστ) στα μέλη του ειδικού εκπαιδευτικού και ειδικού 
βοηθητικού προσωπικού που υπηρετούν στις σχολικές 
μονάδες ειδικής αγωγής (ΣΜΕΑ) και 
ιζ) στους εκπαιδευτικούς που υπηρετούν στις σχολικές 
μονάδες ελληνόγλωσσης εκπαίδευσης του εξωτερικού 
και στα γραφεία συντονιστών εκπαίδευσης του εξω¬ 
τερικού, με απόσπαση ή με σχέση εργασίας ιδιωτικού 
δικαίου. 

Άρθρο 2 

Πειθαρχική δικαιοδοσία 

Την πειθαρχική δικαιοδοσία στο προσωπικό του προ¬ 
ηγούμενου άρθρου ασκούν: 
α) οι πειθαρχικοί προϊστάμενοι 
β) τα πειθαρχικά συμβούλια. 

Άρθρο 3 

Πειθαρχικοί προϊστάμενοι 

Οι πειθαρχικοί προϊστάμενοι για το προσωπικό του 
άρθρου 1 είναι: 

α) Ο Υπουργός και ο Υφυπουργός Εθνικής Παιδείας 
και Θρησκευμάτων για όλο το προσωπικό του άρθρου 
1, ανεξάρτητα από βαθμό. 

β) Ο Γενικός Γραμματέας του Υπουργείου Εθνικής 
Παιδείας και Θρησκευμάτων για το προσωπικό του άρ¬ 
θρου 1, με εξαίρεση το προσωπικό που υπάγεται στην 
περίπτωση α'. 

γ) Ο Ειδικός Γραμματέας επί θεμάτων παιδείας ομογε¬ 
νών και διαπολιτισμικής εκπαίδευσης, για το προσωπικό 
των περιπτώσεων δ', θ' και ιζ' του άρθρου 1. 

δ) Ο Περιφερειακός Διευθυντής πρωτοβάθμιας και 
δευτεροβάθμιας εκπαίδευσης για το προσωπικό των πε¬ 
ριπτώσεων β', γ', ε', στ', ζ', η', ι', ια', ιβ', ιγ', ιδ', ιε' και ιστ' 
του άρθρου 1, με εξαίρεση τα τακτικά και αναπληρωμα¬ 
τικά μέλη των κεντρικών υπηρεσιακών συμβουλίων. 

ε) Ο Διευθυντής πρωτοβάθμιας ή δευτεροβάθμιας εκ¬ 
παίδευσης για το προσωπικό των περιπτώσεων ζ', η', ι', 
ιβ', ιγ', ιδ' και ιστ' του άρθρου 1, με εξαίρεση τα τακτικά 
και αναπληρωματικά μέλη των κεντρικών υπηρεσιακών 
συμβουλίων. 

στ) Ο Προϊστάμενος γραφείου πρωτοβάθμιας ή δευ¬ 
τεροβάθμιας εκπαίδευσης ή τεχνικής επαγγελματικής 
εκπαίδευσης για το προσωπικό της περιοχής του γρα¬ 
φείου του, των περιπτώσεων ζ', ι', ιδ' και ιστ' του άρθρου 
1, με εξαίρεση τα τακτικά και αναπληρωματικά μέλη των 
κεντρικών υπηρεσιακών συμβουλίων. 

ζ) Ο Προϊστάμενος του γραφείου φυσικής αγωγής για 
το προσωπικό του γραφείου του που υπάγεται στην 
περίπτωση ιδ' του άρθρου 1. 

η) Ο Συντονιστής Εκπαίδευσης του εξωτερικού για 
το προσωπικό των περιπτώσεων θ' και ιζ' του άρθρου 
1 και 

θ) Ο Προϊστάμενος του ΚΔΑΥ για το προσωπικό της 
περίπτωσης ιε' του άρθρου 1, με εξαίρεση τα τακτικά 
και αναπληρωματικά μέλη των κεντρικών υπηρεσιακών 
συμβουλίων. 

Άρθρο 4 

Αρμοδιότητες πειθαρχικών προϊσταμένων 

Όλοι οι πειθαρχικοί προϊστάμενοι του άρθρου 3 μπο¬ 
ρούν να επιβάλλουν την πειθαρχική ποινή της επίπληξης, 


καθώς και την πειθαρχική ποινή του προστίμου με τις 
εξής διακρίσεις: 

α) Ο Υπουργός και ο Υφυπουργός μέχρι τις αποδοχές 
ενός (1) μηνάς. 

β) Ο Γ ενικός Γ ραμματέας και ο Ειδικός Γ ραμματέας 
επί θεμάτων παιδείας ομογενών και διαπολιτισμικής 
εκπαίδευσης μέχρι τα δύο τρίτα των μηνιαίων απο¬ 
δοχών. 

γ) Ο Περιφερειακός Διευθυντής Εκπαίδευσης μέχρι 
το ήμισυ των μηνιαίων αποδοχών. 

δ) Οι λοιποί πειθαρχικοί προϊστάμενοι μέχρι το ένα 
τρίτο των μηνιαίων αποδοχών. 

Άρθρο 5 

Πειθαρχικά συμβούλια 

1. Τα πρωτοβάθμια πειθαρχικά συμβούλια κρίνουν σε 
πρώτο βαθμό μετά από παραπομπή της υπόθεσης σε 
αυτά και σε δεύτερο βαθμό μετά από άσκηση ένστασης 
κατά των αποφάσεων των πειθαρχικών προϊσταμένων 
και μπορούν να επιβάλλουν οποιαδήποτε πειθαρχική 
ποινή. 

2. Η παραπομπή στα αρμόδια πειθαρχικά συμβούλια 
ασκείται από τους πειθαρχικούς προϊσταμένους του άρ¬ 
θρου 3 και για το προσωπικό της πειθαρχικής δικαιοδο¬ 
σίας τους. 

Άρθρο 6 

Τελικές και μεταβατικές διατάξεις 

1. Για τα θέματα που δεν ρυθμίζονται από τις διατάξεις 
του παρόντος Προεδρικού Διατάγματος εφαρμόζονται 
ανάλογα οι διατάξεις του πειθαρχικού δικαίου των δη¬ 
μόσιων διοικητικών υπαλλήλων. 

2. Από την έναρξη ισχύος του παρόντος καταργείται 
το π.δ. 429/1987 (ΦΕΚ 192 Α'). 

Άρθρο 7 
Έναρξη ισχύος 

Η ισχύς του παρόντος Προεδρικού Διατάγματος αρ¬ 
χίζει από τη δημοσίευσή του στην Εφημερίδα της Κυ- 
βερνήσεως. 

Στην Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 27 Φεβρουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

